Komission asetus (EY) N:o 635/96, - annettu 10 päivänä huhtikuuta 1996, - maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa vahvistettujen kokonaismäärien mukauttamisesta -



Virallinen lehti nro L 090 , 11/04/1996 s. 0017 - 0018



KOMISSION ASETUS (EY) N:o 635/96, annettu 10 päivänä huhtikuuta 1996, maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa vahvistettujen kokonaismäärien mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92 (1), sellaisena kuin se on viimeksi muutettuna asetuksella (EY) N:o 1552/95 (2), ja erityisesti sen 3 artiklan 2 kohdan ja 4 artiklan 2 kohdan, sekä katsoo, että asetuksen (ETY) N:o 3950/92 3 artiklan 2 kohdassa säädetään, että itävaltalaisten ja suomalaisten "SLOM"-tuottajien huomioon ottamiseksi taattuja kokonaismääriä Itävallan ja Suomen osalta voidaan korottaa vastaavasti enintään 180 000 tonnilla ja 200 000 tonnilla; komission asetuksen (EY) N:o 671/95 (3), sellaisena kuin se on muutettuna asetuksella (EY) N:o 1390/95 (4), 6 artiklan mukaisesti Itävalta ja Suomi ovat antaneet tiedoksi kyseiset määrät markkinointivuoden 1995/96 osalta; taatut kokonaismäärät olisi näin ollen korotettava tämän seurauksena neuvoston asetuksen (EY) N:o 804/68 (5), sellaisena kuin se on viimeksi muutettuna komission asetuksella (EY) N:o 2931/95 (6), 30 artiklassa säädetyn menettelyn mukaisesti, asetuksen (ETY) N:o 3590/92 4 artiklan 2 kohdassa säädetään, että tilakohtaista viitemäärää korotetaan tai se vahvistetaan tuottajan asiallisesti perustellusta pyynnöstä tämän toimituksia ja/tai suoramyyntiä koskevien muutosten huomioon ottamiseksi; viitemäärän korottamiseksi tai vahvistamiseksi edellytetään tuottajan muun viitemäärän vastaavaa alentamista tai poistamista, nämä mukautukset eivät saa aiheuttaa kyseisen jäsenvaltion osalta asetuksen (ETY) N:o 3950/92 3 artiklassa tarkoitettujen toimitusten ja suoramyynnin yhteismäärien korottumista; muutettaessa lopullisesti tilakohtaisia viitemääriä edellä mainitussa 3 artiklassa vahvistettuja määriä mukautetaan tämän seurauksena asetuksen (ETY) N:o 804/68 30 artiklassa säädetyn menettelyn mukaisesti, komission asetuksen (ETY) N:o 536/93 (7), sellaisena kuin se on viimeksi muutettuna asetuksella (EY) N:o 82/96 (8), 8 artiklan kolmannen luetelmakohdan mukaisesti Belgia, Tanska, Kreikka, Espanja, Ranska, Irlanti, Alankomaat ja Yhdistynyt kuningaskunta ovat antaneet tiedoksi asetuksen (ETY) N:o 3950/92 4 artiklan 2 kohdan toisen alakohdan nojalla lopullisesti muunnetut määrät; olisi mukautettava tämän seurauksena näiden jäsenvaltioiden asetuksen (ETY) N:o 3950/92 3 artiklassa vahvistetut kokonaismäärät, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3950/92 3 artiklan 2 kohdan ensimmäisen alakohdan taulukko seuraavasti: >TAULUKON PAIKKA> 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 405, 31.12.1992, s. 1 (2) EYVL N:o L 148, 30.6.1995, s. 43 (3) EYVL N:o L 70, 30.3.1995, s. 2 (4) EYVL N:o L 135, 21.6.1995, s. 4 (5) EYVL N:o L 148, 28.6.1968, s. 13 (6) EYVL N:o L 307, 20.12.1995, s. 10 (7) EYVL N:o L 57, 10.3.1993, s. 12 (8) EYVL N:o L 17, 23.1.1996, s. 1